COMUNICAT DE PRESĂ

SĂPTĂMÂNA EUROPEANĂ A MOBILITĂȚII

16 – 22 SEPTEMBRIE 2024

Săptămâna europeană a mobilității este Campania emblematică de sensibilizarea populației în ceea ce privește mobilitatea urbană durabilă propusă de ComisiaEuropeană. Prin aceasta se urmărește promovarea schimbărilor comportamentale în favoarea mobilității active, a transportului public și a altor soluții de transport curate și inteligente.

Campania se desfășoară în perioada 16-22 septembrie, în fiecare an, culminând cu “Ziua fără autoturisme”, eveniment organizat în orașe din toată lumea în data de 22 septembrie. Evenimentul evidențiază numeroaselebeneficii pe care cetățenii le au ca urmare a renunțării la autoturisme – inclusive reducerea poluării aerului și promovarea mersului pe jos și cu bicicleta într-un mediu mai sigur.

Autoritățile locale sunt încurajate ca în această săptămână să încerce să folosească măsuri inovatoare de planificare a transportului public, să promoveze utilizarea noilor infrastructure si tehnologii, măsurând atât calitatea aerului, cât și opinia publicului în ceea ce privește soluțiile noi propuse.

Tema din acest an a Săptămânii europene a mobilității este **Combină și deplasează-te. Să folosim spațiul public împreună**. Spațiul public comun adduce multe beneficiisocietății, precum mai multă siguranță rutieră, mai puținăpoluare fonică și atmosferică și o mai bună calitate a vieții.

Pentru a sprijini inițiativa mobilității urbane, Comisia Europeană a elabora Planul de Acțiune în domeniul mobilității, care își propune două obiective strategice:

1. Până în anul 2050 – Eliminarea treptată din mediul urban a autoturismelor care folosesc carburanții convenționali;
2. Până în anul 2030 – Tranziția spre o logistică cu zero emisii în marile centre urbane.

Toate statele member europene au datoria de a răspunde multisectorial.

O serie de măsuri pot crește calitatea vieții în mediul urban:

* + Reducerea cu 20% a emisiilor de gaze cu efect de seră;
  + Creșterea cu 20% a eficienței energetice;
  + 20% din consumul total de energiesă fie sub forma energiilor regenerabile.

În ceea ce privește populația generală, tranziția spre mobilitatea alternativă se poate face prin:

* + Optarea pentru mijloacele de transport alternative (biciclete, trotinete, transportul în comun);
  + Reducerea dependenței față de mașina personală.

Prin utilizarea formelor durabile de mobilitate activă (mersul pe jos, mersul cu bicicleta, cu trotineta, skateboard-ul) se obțin atât rezultate bune din punct de vedere al calității vieții, prin scăderea poluării aerului, prin scăderea aglomerației și congestiei traficului, a poluării fonice cât și efecte benefice asupra sănătății.

Activitatea fizică desfășurată în mod regulat are capacitatea de a îmbunătăți controlul tensiunii arteriale și al diabetului zaharat, scade riscul de hipertensiune arterial și diabet zaharat, dezvoltă musculature și întărește sistemul osos, ajută la scăderea în greutate, îmbunătățește coordonarea, reduce stresul și îmbunătățește metabolismul, întărește sistemul imunitar și asigură o stare de bine și timp de calitate.

*Direcția de SănătatePublică a județului Constanţa desfășoară în perioada 16 – 22 septembrie 2024 activități de informare cu privire la beneficiile practicării activității fizice și cu ocazia Săptămânii Europene a Mobilității cu scopul de a motiva populația să folosească mijloacele de transport nemotorizate dat fiind impactul pozitiv al asupra sănătății.*

*Suportul metodologic este asigurat de Institutul Național de SănătatePublică.*